1. Weboldalak kódolása 40 pont

**Hobbiállatok**

A következő feladatban egy weboldalt kell készítenie a hobbiállatok rövid bemutatására a feladatleírás és a minta szerint! Ahol a feladat másként nem kéri, a formázási beállításokat a style.css stílusállományban végezze el úgy, hogy az új szelektorokat az állomány végén helyezze el! A feladat szövegében található rész megnevezések a HTML fájlban találhatóak megjegyzés formában.

Nagyobb felbontású, színes mintát a kész weboldalról a **hobbiállatok.png** fájlban találja.

Az elkészült oldalt HTML-validáló eszközzel ellenőrizni kell!

Nyissa meg a **hobbiallatok.html** és **css\style.css** állományokat és szerkessze azoknak a tartalmát az alábbiak szerint:

1. A weboldal nyelvezete legyen **magyar**, a karakterkódolása pedig **UTF-8**!
2. A böngésző címsorában megjelenő cím „**Hobbiállatok**” legyen!
3. A weboldal fejrészében helyezzen el hivatkozást a **css** könyvtárban található **style.css** stíluslapra a Bootstrap stíluslapra történő hivatkozása alá!
4. A *„Fejléc”* részben végezze el az alábbi feladatokat:
   1. A „Hobbiállatok” bekezdést alakítsa **1-es szintű címsorrá**!
   2. Helyezze el a **fejlec.jpg** képet a **címsor elé**! Ha a kép nem jelenik meg, vagy ha a kép fölé visszük az egér kurzort, akkor a „**Hobbiállatok”** szöveg jelenjen meg! A képnek állítson be egyedi azonosítót „**fejlec**” néven!
5. A weboldalon készítsen egy új menüpontot az alábbi leírás és a minta alapján:
   1. Az új menüpont az „Egészségügyi hatásaik” menüpont **után** helyezkedjen el és „**Felelős állattartás**” legyen a neve!
   2. Az új menüpont a **https://hu.wikipedia.org/wiki/Felelős\_állattartás\_napja** weboldalra mutasson úgy, hogy a linkre kattintva az oldal, új lapon jelenjen meg a böngészőben!
6. A *„Kutya”* részben a megfelelő szövegrészekből alakítson **számozatlan** felsorolást a minta alapján!
7. A *„Macska”* részben a „*A világ legnépszerűbb macskái*” bekezdés után megjelenő macskafajtákból készítsen **számozott** felsorolást!
8. A *„Törpesün”* részben alakítsa ki a tartalmat a minta alapján! A szükséges szövegek a forras.txt állományban találhatóak.
   1. A **címsort** a minta alapján alakítsa ki **hármas** szintűvé!
   2. A szövegrész **bekezdéseit** a minta alapján alakítsa ki!
   3. HTML tag-ek segítségével, az első bekezdésben található „**fehér hasú törpesün**” szöveget emelje ki **félkövéren**, míg a hozzátartozó, zárójelben található latin kifejezését ***dőlt*** stílussal!
   4. Állítsa be a kép tag forrását az **img** könyvtárban található **torpesun.jpg**-re! Ha a kép nem jelenik meg, vagy ha a kép fölé visszük az egér kurzort, akkor a „**Törpesün**” szöveg jelenjen meg!
   5. Alkalmazza a képaláírásoknál (6 helyen) az **fw-bold** és a **h5** osztályjelölőket!
9. A *„Sisakos kaméleon”* részben a *„Kedvenc táplálékai:”* szöveget HTML tag segítségével alakítsa **aláhúzottá**!
10. A *„Tartási költségek”* részben végezze el az alábbi feladatokat:
    1. A weboldalra tegye be a „**tablazat.txt**”-ben található táblázat kódját.
    2. A táblázat megjelenítéséhez használja a **table** és **table-striped** osztályjelölőket!
    3. A táblázat fejlécének első sorában alkalmazza a **text-uppercase** osztályjelölőt, hogy a szövegek nagybetűsek legyenek!
11. Az „*Egészségügyi hatásaik*” részben található oszlopelrendezést, közepesméretű eszközöknél állítsa 1/2-1/2 osztásról **1/3-2/3** osztásra!
12. Módosítsa a lábléc beállításait az alábbi leírás alapján:
    1. Készítsen egy hivatkozást, amely a weboldalon belül a „**leiras**” egyedi azonosítójú keretre hivatkozzon!
    2. A hivatkozás szövege „**Ugrás az elejére**” legyen!
13. A következő beállításokat, módosításokat a **style.css** külső stíluslap állományon végezze el:
    1. Az **oldal** betűtípusa legyen **Verdana**!
    2. A „**fejlec**”egyedi azonosítójú elemkijelölő **szélességét állítsa 100%-ra**!
    3. A **hármas szintű címsor** **betűméretét** módosítsa úgy, hogy az 2,5-szer nagyobb legyen, mint az alapértelmezett betűméret!
    4. Az **hobbi** osztályazonosítójú elemkijelölő **háttérszíne** legyen **255,242,207 RGB** kódú, valamint állítson be **2 képpont vastag, folytonos vonalú, fekete színű** szegélyt!
    5. A lábléc hivatkozásához állítsa be a stílusbeállítást úgy, hogy a hivatkozás **betűszíne fekete,** stílusa **félkövér** és **aláhúzás nélküli** legyen!
    6. Ha a láblécben lévő hivatkozás fölé visszük az egér kurzort, akkor a szöveg legyen **nagybetűs**!
    7. Készítsen elemkijelölőt az **összes bekezdés**hez és állítsa be, hogy az **igazítás sorkizárt legyen**!
    8. Hozza létre az „**eleseg**” egyedi azonosítóhoz tartozó elemkijelölőt és végezze el az alábbi beállításokat:
       * + Állítsa a **listaelem stílus képét** az **img** könyvtárban található **rovar.png**-re!
         + Állítsaa **bal margót 25 képpont** nagyságúra!
14. Ellenőrizze munkáját!
    1. A HTML oldalt validálja a **https://validator.w3.org/** oldalon! Az eredményről készítsen pillanatképet, amelyet mentsen el ***hobbiallatokValidalas*** néven!
    2. A stíluslapot ellenőrizze **https://jigsaw.w3.org/css-validator/** oldalon! Az eredményről készítsen pillanatképet és mentse el ***styleValidalas*** néven!